MAJOR หายห่วง! ไฟไหม้สาขาปิ่นเกล้าอยู่ในความคุ้มครองประกัน
MAJOR หายห่วง! ไฟไหม้สาขาปิ่นเกล้าอยู่ในความคุ้มครองประกัน
29 ก.ค. 2559

บริษัท เมเจอร์ ซีนีเพล็กซ์ กรุ้ป จำกัด หรือ MAJOR เปิดเผยว่า วานนี้ (28 ก.ค.59) เวลาประมาณ 11.30 น. ได้เกิดเพลิงไหม้ภายในโรงภาพยนตร์เมเจอร์ ซีนีเพล็กซ์ สาขาปิ่นเกล้า โดยพื้นที่ดังกล่าวบริษัทได้เช่าจาก หจก.เวล เอนเตอร์เทนเมนท์ โดยสามารถควบคุมเพลิงได้ในเวลาประมาณ 13.30 น. ซึ่งเบื้องต้นคาดว่าเกิดจากกระแสไฟฟ้าลัดวงจร ทำให้เกิดเพลิงไหม้ดังกล่าว
ทั้งนี้ บริษัทอยู่ระหว่างประเมินมูลค่าความเสียหายเบื้องต้น แต่อย่างไรก็ตาม ทรัพย์สินทั้งหมดที่ได้รับความเสียหายนี้อยู่ในความคุ้มครองของบริษัทประกันภัย โดยบริษัทยังดำเนินกิจการได้ตามปกติ และมีความมั่นใจว่าจะไม่มีผลกระทบต่อผลการดำเนินงานและฐานะการเงินของบริษัทอย่างมีสาระสำคัญ